Războaiele Balcanice
Naționalismul grec (sau naționalismul elen) se referă la naționalismul poporului grec privind supremația istorică și culturală a Greciei. Ca ideologie, naționalismul grec s-a format și a evoluat în perioada premodernă. El a stat la baza unei mișcări politice importante la începutul secolului al XVIII-lea, care a culminat cu Războiul de Independență al Greciei (1821-1829) împotriva Imperiului Otoman. A devenit apoi o mișcare politică puternică în Grecia, cu scurt timp înainte de Primul Război Mondial și în timpul războiului, sub conducerea politicianului naționalist Eleftherios Venizelos, care a încercat să pună în practică conceptul de Megali Idea și a reușit să extindă teritoriul Greciei în Războaiele Balcanice și după Primul Război Mondial, anexând pentru o scurtă perioadă regiunea Izmir înainte ca aceasta să fie recucerită de Turcia. Astăzi naționalismul grec rămâne important în disputa greco-turcă cu privire la insula Cipru.